อยากทราบว่าเราสามารถติดเชื้อพิษสุนัขบ้าจากทางอ้อมได้มั้ยคะ เช่น เราใส่รองเท้าที่เหยียบน้ำลายสัตว์เข้ามาเหยียบในพื้นบ้าน แล้วเราเดินไปเหยียบน้ำลายนั้น แต่อาจจะไม่รู้ตัว ไม่ได้ล้างเท้า แบบนี้จะเสี่ยงมั้ยคะ แล้วอย่างเราฉีดวัคซีนแบบสี่เข็มครบมาแล้วหลายเดือน จะช่วยป้องกันเหตุเสี่ยงแบบนี้ได้มั้ยคะ ที่ไม่ใช่โดยตรงแบบ กัดหรือข่วน หรือเลียแผล เลียตา เลียจมูก เลียปากอ่ะค่ะ หรือว่าต้องฉีดกระตุ้นเท่านั้น ขอบค่ะ
สวัสดีค่ะ การติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการติดเชื้อโดยวิธีอื่นๆ นั้น ที่มีรายงาน เช่น การเข้าไปในถ้ำที่มีค้างคาวอยู่กันเป็นล้านๆ ตัว และหายใจเอาละอองที่มีเชื้อโรคอยู่เข้าไป หรือกรณีเจ้าหน้าที่ในห้องแลปที่ทำงานเกี่ยวข้องกับเชื้อพิษสุนัขบ้า ก็มีรายงานการติดเชื้อและยังมีรายงานว่ามีผู้ป่วยที่ติดเชื้อพิษสุนัขบ้าจากการเปลี่ยนถ่ายกระจกตาและเปลี่ยนถ่ายอวัยวะอื่นๆ ซึ่งอาจเกิดจากผู้บริจาคเป็นโรคพิษสุนัขบ้า แต่ไม่ได้รับการวินิจฉัยในตอนแรกส่วนในกรณีอื่นๆ ไม่ว่าจะเป็นการเหยียบน้ำลายสุนัขมา แล้วเข้ามาในบ้านนั้น หรืออื่นๆ ไม่ได้ทำให้ติดเชื้อพิษสุนัขบ้าได้ค่ะ